VNT วอลุ่มแน่น-พุ่งแรงเกือบ 6% คาดเก็งกำไรทางเทคนิค-พื้นฐานหุ้นแกร่ง
VNT วอลุ่มแน่น-พุ่งแรงเกือบ 6% คาดเก็งกำไรทางเทคนิค-พื้นฐานหุ้นแกร่ง โดย ณ เวลา 16.19 น. ราคาหุ้นอยู่ที่ระดับ 24.00 บาท บวก 1.30 บาท หรือ 5.73% ด้วยมูลค่าซื้อขาย 210.94 ล้านบาท
22 ส.ค. 2561

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ณ เวลา 16.19 น. ราคาหุ้นอยู่ที่ระดับ 24.00 บาท บวก 1.30 บาท หรือ 5.73% ด้วยมูลค่าซื้อขาย 210.94 ล้านบาท  คาดเก็งกำไรทางเทคนิคหลังหุ้นปรับฐานมานาน อีกทั้งนักลงทุนมั่นใจพื้นฐานบริษัทยังมีกำไรแข็งแกร่ง

โดยบริษัท วีนิไทย จำกัด (มหาชน) แจ้งผลประกอบการ(รวมบริษัทย่อย)งวดไตรมาส 2 สิ้นสุดวันที่ 30 มิถุนายน 2561 มีกำไร 510.48 ล้านบาท โต 33% จากปีก่อน 384.03 ล้านบาท  เนื่องจากรายได้จากการขายเพิ่มขึ้น ต้นทุนและค่าใช้จ่ายลดลง ขณะเดียวกันช่วง 6 เดือนแรกมีกำไร 1.47 พันล้านบาท เพิ่มขึ้น 27% จากปีก่อนกำไร 1.15 พันล้านบาท สำหรับผลการดำเนินงานบริษัทที่ผ่านมาดังนี้
